nibzard/narodne-novine-full-text-markdown huggingface dataset:
### NN 76/2015 (10.7.2015.), Odluka o izmjenama Odluke o osnivanju Stožera za koordinaciju aktivnosti u slučajevima ugroze hrvatskih brodova i hrvatskih pomoraca u međunarodnoj plovidbi

VLADA REPUBLIKE HRVATSKE

1450

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 8. srpnja 2015. godine donijela

ODLUKU

O IZMJENAMA ODLUKE O OSNIVANJU STOŽERA ZA KOORDINACIJU AKTIVNOSTI U SLUČAJEVIMA UGROZE HRVATSKIH BRODOVA I HRVATSKIH POMORACA U MEĐUNARODNOJ PLOVIDBI

I.

U Odluci o osnivanju Stožera za koordinaciju aktivnosti u slučajevima ugroze hrvatskih brodova i hrvatskih pomoraca u međunarodnoj plovidbi (»Narodne novine«, broj 88/2009), točka IV. mijenja se i glasi:

»Stožer ima ukupno devet članova, i to:

– Igor Butorac, pomoćnik ministra pomorstva, prometa i infrastrukture – predsjednik;

– Joško Nikolić, načelnik Sektora za inspekcijske poslove i tehničke standarde u Ministarstvu pomorstva, prometa i infrastrukture – zamjenik predsjednika;

– Vinko Ljubičić, načelnik Sektora konzularnih poslova u Ministarstvu vanjskih i europskih poslova – član;

– mr. sc. Jasminka Lončarević, voditeljica Službe za međunarodnu pravnu pomoć u Ministarstvu vanjskih i europskih poslova – zamjenica člana;

– Mladen Novoselec, voditelj Službe pomorske i aerodromske policije u Ministarstvu unutarnjih poslova – član;

– Mirna Kovač Bašić, voditeljica Nacionalnog pomorskog centra za prikupljanje podataka u Ministarstvu unutarnjih poslova – zamjenica člana;

– Dinko Kovačević, voditelj Službe za propise kaznenog prava u Ministarstvu pravosuđa – član;

– Daria Iva Štedul, voditeljica Odjela za multilateralnu suradnju u Ministarstvu pravosuđa – zamjenica člana;

– Predrag Brazzoduro, glavni tajnik, Sindikat pomoraca Hrvatske – član;

– Neven Melvan, voditelj Odjela nacionalnih poslova, Sindikat pomoraca Hrvatske – zamjenik člana;

– Andrej Sandalić, voditelj Odjela sigurnosti, kvalitete i interne kontrole, Tankerska plovidba d.d., Mare Nostrum, Udruga hrvatskih poslodavaca – brodara u međunarodnoj pomorskoj plovidbi – član;

– mr. sc. Maja Markovčić Kostelac, ravnateljica, Mare Nostrum, Udruga hrvatskih poslodavaca – brodara u međunarodnoj pomorskoj plovidbi – zamjenica člana;

– Damir Roje, rukovoditelj Sektora certifikacije sustava upravljanja, Hrvatski registar brodova – član;

– Gojko Bonačić, rukovoditelj Sektora flote, Hrvatski registar brodova – zamjenik člana;

– Branimir Belančić Farkaš, načelnik Sektora pomorske plovidbe, pravnih, međunarodnih poslova i EU u Ministarstvu pomorstva, prometa i infrastrukture – tajnik;

– Ana-Marija Batinović, voditeljica Odjela za međunarodne poslove, EU poslove i EU fondove u Ministarstvu pomorstva, prometa i infrastrukture – zamjenica tajnika.«.

II.

Točka VI. mijenja se i glasi:

»Stručne, administrativne i druge poslove Stožera obavlja Ministarstvo pomorstva, prometa i infrastrukture.«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/277

Urbroj: 50301-05/18-15-2

Zagreb, 8. srpnja 2015.

Predsjednik

Zoran Milanović, v. r.
### NN 76/2015 (10.7.2015.), Rješenje o razrješenju sanacijske upraviteljice Opće bolnice Zadar

VLADA REPUBLIKE HRVATSKE

1451

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014) i članka 59.a stavka 3. Zakona o zdravstvenoj zaštiti (»Narodne novine« br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), Vlada Republike Hrvatske je na sjednici održanoj 8. srpnja 2015. godine donijela

RJEŠENJE

O RAZRJEŠENJU SANACIJSKE UPRAVITELJICE OPĆE BOLNICE ZADAR

Razrješuje se MIRJANA MRČELA dužnosti sanacijske upraviteljice Opće bolnice Zadar.

Klasa: 080-02/15-02/90

Urbroj: 5030115/1-15-02

Zagreb, 8. srpnja 2015.

Predsjednik

Zoran Milanović, v. r.
### NN 76/2015 (10.7.2015.), Rješenje o imenovanju sanacijske upraviteljice Opće bolnice Zadar

VLADA REPUBLIKE HRVATSKE

1452

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014) i članka 59.a stavka 3. Zakona o zdravstvenoj zaštiti (»Narodne novine« br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), Vlada Republike Hrvatske je na sjednici održanoj 8. srpnja 2015. godine donijela

RJEŠENJE

O IMENOVANJU SANACIJSKE UPRAVITELJICE OPĆE BOLNICE ZADAR

Imenuje se ANDRIJANA BEDALOV sanacijskom upraviteljicom Opće bolnice Zadar.

Klasa: 080-02/15-01/97

Urbroj: 5030115/1-15-02

Zagreb, 8. srpnja 2015.

Predsjednik

Zoran Milanović, v. r.
### NN 76/2015 (10.7.2015.), Rješenje o razrješenju člana Upravnog vijeća Agencije za investicije i konkurentnost

VLADA REPUBLIKE HRVATSKE

1453

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014) i članka 6. stavka 4. Zakona o osnivanju Agencije za investicije i konkurentnost (»Narodne novine« br. 53/2012, 56/2013 i 152/2014), Vlada Republike Hrvatske je na sjednici održanoj 8. srpnja 2015. godine donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA INVESTICIJE I KONKURENTNOST

Razrješuje se dr. sc. TOMISLAV RADOŠ dužnosti člana Upravnog vijeća Agencije za investicije i konkurentnost, na koju je imenovan kao predstavnik tijela državne uprave nadležnog za gospodarstvo.

Klasa: 080-02/15-02/91

Urbroj: 5030115/1-15-02

Zagreb, 8. srpnja 2015.

Predsjednik

Zoran Milanović, v. r.
### NN 76/2015 (10.7.2015.), Rješenje o imenovanju člana Upravnog vijeća Agencije za investicije i konkurentnost

VLADA REPUBLIKE HRVATSKE

1454

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014) i članka 6. stavka 4. Zakona o osnivanju Agencije za investicije i konkurentnost (»Narodne novine« br. 53/2012, 56/2013 i 152/2014), Vlada Republike Hrvatske je na sjednici održanoj 8. srpnja 2015. godine donijela

RJEŠENJE

O IMENOVANJU ČLANA UPRAVNOG VIJEĆA AGENCIJE ZA INVESTICIJE I KONKURENTNOST

Imenuje se TOMISLAV POKAZ članom Upravnog vijeća Agencije za investicije i konkurentnost, kao predstavnik tijela državne uprave nadležnog za gospodarstvo.

Klasa: 080-02/15-01/101

Urbroj: 5030115/1-15-02

Zagreb, 8. srpnja 2015.

Predsjednik

Zoran Milanović, v. r.
### NN 76/2015 (10.7.2015.), Rješenje o razrješenju vršiteljice dužnosti glavnog ravnatelja Nacionalne i sveučilišne knjižnice u Zagrebu

VLADA REPUBLIKE HRVATSKE

1457

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014), članka 38. stavka 2. i članka 43. stavka 2. Zakona o ustanovama (»Narodne novine« br. 76/93, 29/97, 47/99 i 35/2008), Vlada Republike Hrvatske je na sjednici održanoj 8. srpnja 2015. godine donijela

RJEŠENJE

O RAZRJEŠENJU VRŠITELJICE DUŽNOSTI GLAVNOG RAVNATELJA NACIONALNE I SVEUČILIŠNE KNJIŽNICE U ZAGREBU

Razrješuje se DUNJA SEITER-ŠVERKO dužnosti vršiteljice dužnosti glavnog ravnatelja Nacionalne i sveučilišne knjižnice u Zagrebu, s danom 31. kolovoza 2015. godine.

Klasa: 080-02/15-02/93

Urbroj: 5030115/1-15-03

Zagreb, 8. srpnja 2015.

Predsjednik

Zoran Milanović, v. r.
### NN 76/2015 (10.7.2015.), Rješenje o imenovanju glavne ravnateljice Nacionalne i sveučilišne knjižnice u Zagrebu

VLADA REPUBLIKE HRVATSKE

1458

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014) ) i članka 18. stavka 2. Zakona o knjižnicama (»Narodne novine« br. 105/97, 5/98, 104/2000 i 69/2009), Vlada Republike Hrvatske je na sjednici održanoj 8. srpnja 2015. godine donijela

RJEŠENJE

O IMENOVANJU GLAVNE RAVNATELJICE NACIONALNE I SVEUČILIŠNE KNJIŽNICE U ZAGREBU

Imenuje se dr. sc. TATIJANA PETRIĆ glavnom ravnateljicom Nacionalne i sveučilišne knjižnice u Zagrebu, s danom 1. rujna 2015. godine.

Klasa: 080-02/15-01/103

Urbroj: 5030115/1-15-03

Zagreb, 8. srpnja 2015.

Predsjednik

Zoran Milanović, v. r.
### NN 76/2015 (10.7.2015.), Odluka o katastarskoj izmjeri na području Grada Obrovca za katastarsku općinu Obrovac i dijelove katastarskih općina Zaton Obrovački i Kruševo

76 10.07.2015 Odluka o katastarskoj izmjeri na području Grada Obrovca za katastarsku općinu Obrovac i dijelove katastarskih općina Zaton Obrovački i Kruševo

DRŽAVNA GEODETSKA UPRAVA

1460

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007, 152/08, 124/2010 i 56/2013) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA OBROVCA ZA KATASTARSKU OPĆINU OBROVAC I DIJELOVE KATASTARSKIH OPĆINA ZATON OBROVAČKI I KRUŠEVO

I.

U svrhu izrade katastra nekretnina i obnove zemljišne knjige na području Grada Obrovca za katastarsku općinu Obrovac i dijelove katastarskih općina Zaton Obrovački i Kruševo provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geodetski zavod d.d., Split.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d., Split, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Grada Obrovca za katastarsku općinu Obrovac i dijelove katastarskih općina Zaton Obrovački i Kruševo dužni su do 31. srpnja 2015. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Grada Obrovca za katastarsku općinu Obrovac i dijelove katastarskih općina Zaton Obrovački i Kruševo dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Zadar i tvrtka Geodetski zavod d.d., Split, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/14-04/19

Urbroj: 541-03-01-01/01-15-21

Zagreb, 24. lipnja 2015.

Ravnatelj
dr. sc. Danko Markovinović, v. r.
### NN 76/2015 (10.7.2015.), Odluka o stavljanju izvan snage Pravilnika o uvjetima koje moraju ispunjavati korisnici sredstava Fonda

FOND ZA ZAŠTITU OKOLIŠA I ENERGETSKU UČINKOVITOST

1462

Na temelju članka 9. Zakona o Fondu za zaštitu okoliša i energetsku učinkovitost (»Narodne novine« broj 107/03 i 144/12 ), članka 15. i stavka 3. Statuta Fonda za zaštitu okoliša i energetsku učinkovitost (»Narodne novine« broj 193/03, 73/04, 116/08, 101/09, 118/2011, 67/2013 i 70/2014), Upravni odbor Fonda, na sjednici održanoj dana 1. listopada 2014. godine, donio je

ODLUKU

I. Stavlja se izvan snage Pravilnik o uvjetima koje moraju ispunjavati korisnici sredstava Fonda (»Narodne novine« br. 183/04).

II. Ova Odluka stupa na snagu danom donošenja.

Obrazloženje

U prijedlogu Izmjena i dopuna Statuta Fonda koji je sa obrazloženjem dostavljen Vladi Republike Hrvatske na suglasnost kao i Upravnom odboru Fonda na razmatranje, predloženo je ukidanje Pravilnika o uvjetima koje moraju ispunjavati korisnici sredstava Fonda (»Narodne novine« br. 183/04) iz razloga što su odredbe istoga sadržane u svim ostalim općim aktima Fonda koji reguliraju pitanje uvjeta i načina dodjele sredstava Fonda te se njegovo postojanje u praksi pokazalo kao nesvrsishodno.

Temeljem suglasnosti Vlade Republike Hrvatske, na sjednici Upravnog odbora održanoj dana 14. travnja 2014. godine, usvojene su Izmjene i dopune Statuta Fonda (»Narodne novine« br. 70/2014).

Slijedom navedenog, u popisu općih akata navedenih u čl. 40. Izmjena i dopuna Statuta, nije uvršten Pravilnik o uvjetima koje moraju ispunjavati korisnici sredstava Fonda, te je odlučeno kao u izreci ove Odluke.

Stupanjem na snagu ove Odluke, dostavit će se podatak o stavljanju izvan snage predmetnog Pravilnika na objavu u Službenom listu RH  »Narodne novine«.

Klasa: 024-04/14-03/10

Urbroj: 563-01/01-14-10

Zagreb, 1. listopada 2014.

Predsjednik
Upravnog odbora
Nenad Strizrep, dipl. iur., v. r.

76 10.07.2015 Odluka o stavljanju izvan snage Pravilnika o uvjetima koje moraju ispunjavati korisnici sredstava Fonda

76 10.07.2015 Odluka o stavljanju izvan snage Pravilnika o uvjetima koje moraju ispunjavati korisnici sredstava Fonda
### NN 77/2015 (15.7.2015.), Odluka o izmjenama i dopunama Odluke o osnivanju Pododbora za izradu Nacrta prijedloga zakona o pravima hrvatskih branitelja iz Domovinskog rata i članova njihovih obitelji

77 15.07.2015 Odluka o izmjenama i dopunama Odluke o osnivanju Pododbora za izradu Nacrta prijedloga zakona o pravima hrvatskih branitelja iz Domovinskog rata i članova njihovih obitelji

ODBOR ZA RATNE VETERANE

1464

Na temelju članka 53. i članka 166. stavka 2. Poslovnika Hrvatskoga sabora Odbor za ratne veterane Hrvatskoga sabora je na svojoj 27. sjednici održanoj 8. srpnja 2015. godine donio sljedeću

ODLUKU

O IZMJENAMA I DOPUNAMA ODLUKE O OSNIVANJU PODODBORA ZA IZRADU NACRTA PRIJEDLOGA ZAKONA O PRAVIMA HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

I.

U Odluci o osnivanju Pododbora za izradu Nacrta prijedloga zakona o pravima hrvatskih branitelja iz Domovinskog rata i članova njihovih obitelji (»Narodne novine« 150/14 i »Narodne novine« 48/15) u točki II. riječi »u roku od šest mjeseci, a najkasnije do 1. srpnja« se brišu te se zamjenjuju riječima »do 20. rujna«. Na kraju točke II. dodaje se sljedeći tekst: »Prijedlozi se mogu slati zaključno s 8. srpnjem 2015. godine.«

U popisu članova Pododbora za izradu Nacrta prijedloga zakona o pravima hrvatskih branitelja iz Domovinskog rata i članova njihovih obitelji, koji je sukladno točki III sastavni dio Odluke, kod predstavnika braniteljskih udruga točka 5. mijenja se i glasi: »Dražimir Jukić, Zbor udruga veterana hrvatskih gardijskih postrojbi« te se dodaju točke 8., 9. i 10. koje glase:

»8. Zdenko Jurić, predstavnik udruga pripadnika Hrvatskog vijeća obrane,

9. Jasna Zlomislić, predstavnica udruga pripadnika Hrvatskog vijeća obrane

10. Dragan Radić, predstavnik udruga pripadnika Hrvatskog vijeća obrane«.

II.

Ova Odluka objavit će se u »Narodnim novinama«.

Klasa: 021-15/14-07/164

Urbroj: 6521-13-15-72

Zagreb, 8. srpnja 2015.

Predsjednik
Odbora za ratne veterane
Josip Đakić, v. r.
### NN 77/2015 (15.7.2015.), Rješenje o određivanju područja sezonskog graničnog prijelaza za međunarodni promet putnika u pomorskom prometu Sali

POLICIJSKA UPRAVA ZADARSKA

1468

Na temelju članka 12. stavka 2. Zakona o nadzoru državne granice (»Narodne novine«, broj 83/13), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava zadarska donosi

RJEŠENJE

O ODREĐIVANJU PODRUČJA SEZONSKOG GRANIČNOG PRIJELAZA ZA MEĐUNARODNI PROMET PUTNIKA U POMORSKOM PROMETU SALI

Članak 1.

Područje sezonskog graničnog prijelaza za međunarodni promet putnika u pomorskom prometu Sali, nalazi se na dijelu operativne obale u mjestu Sali na Dugom otoku.

Članak 2.

Ukupna površina sezonskog graničnog prijelaza za međunarodni promet putnika u pomorskom prometu Sali iznosi 108 m².

Članak 3.

Područje sezonskog graničnog prijelaza za međunarodni promet putnika u pomorskom prometu Sali nalazi se na katastarskim česticama: 11033/1 i 7240/2 k.o Sali. Područje sezonskog graničnog prijelaza za međunarodni promet putnika u pomorskom prometu Sali obuhvaća ograđeno područje operativne obale u mjestu Sali, i to 13,5 metara dužine i 8 metara širine s pripadajućim bitvama za vez plovila, kao i prizemni dio stambene građevine u vlasništvu Ministarstva unutarnjih poslova ukupne površine od 25 m², koja je namijenjena za potrebe rada službenika granične policije i carine, a smještena je na oko 200 m od mjesta za pristajanje plovila u međunarodnom prometu.

Članak 4.

Stupanjem na snagu ovog Rješenja prestaje važiti Rješenje o određivanju područja sezonskog međunarodnog pomorskog graničnog prijelaza II. kategorije Sali broj 511-18-01-UP/I-370-05 od dana 2. svibnja 2006. godine (»Narodne novine«, broj 53/2006).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-18-01-UP/272-15

Zadar, 6. srpnja 2015.

Načelnik

Neven Paškalin, v. r.
### NN 77/2015 (15.7.2015.), Pravilnik o izmjenama i dopuni Pravilnika o sustavima bespilotnih zrakoplova

MINISTARSTVO POMORSTVA, PROMETA I INFRASTRUKTURE

1469

Na temelju članka 142. stavka 5. Zakona o zračnom prometu (»Narodne novine«, broj 69/09, 84/11, 54/13, 127/13 i 92/14) ministar pomorstva, prometa i infrastrukture donosi

PRAVILNIK

O IZMJENAMA I DOPUNI PRAVILNIKA O SUSTAVIMA BESPILOTNIH ZRAKOPLOVA

Članak 1.

U Pravilniku o sustavima bespilotnih zrakoplova (»Narodne novine«, broj 49/15) u članku 14. stavak 3. brojka »5« zamjenjuje se brojkom »25«.

Članak 2.

U članku 19. stavak 4. mijenja se i glasi:

»(4) Odobrenje za letačke operacije kategorije D se izdaje na maksimalni rok od dvije godine.«

Iza stavka 4. dodaje se novi stavak 5. koji glasi:

»(5) Odobrenja iz članka 14. stavaka 4., 5. i 7. ovoga Pravilnika izdaju se u slučaju opravdane operativne potrebe i na rok koji Agencija procijeni prikladnim, uzimajući u obzir razinu procijenjenog rizika koju operacije predstavljaju za područje u kojem se odvijaju.«

Članak 3.

Dodaci 4. i 5. mijenjaju se i glase:

[**DODATAK 4 – DODATAK 5**](dodatni/436805.pdf)

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/15-01/56

Urbroj: 530-06-1-1-15-8

Zagreb, 6. srpnja 2015.

Ministar
pomorstva, prometa i infrastrukture
dr. sc. Siniša Hajdaš Dončić, v. r.

77 15.07.2015 Pravilnik o izmjenama i dopuni Pravilnika o sustavima bespilotnih zrakoplova

77 15.07.2015 Pravilnik o izmjenama i dopuni Pravilnika o sustavima bespilotnih zrakoplova

77 15.07.2015 Pravilnik o izmjenama i dopuni Pravilnika o sustavima bespilotnih zrakoplova
### NN 77/2015 (15.7.2015.), Rješenje Ministarstva zdravlja, klasa: UP/I-510-01/14-01/05, urbroj: 534-04-1-2/7-15-20 od 6. srpnja 2015.

77 15.07.2015 Rješenje Ministarstva zdravlja, klasa: UP/I-510-01/14-01/05, urbroj: 534-04-1-2/7-15-20 od 6. srpnja 2015.

MINISTARSTVO ZDRAVLJA

1472

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju Kliničkog bolničkog centra Zagreb, dodjeljuje se naziv »Referentni centar Ministarstva zdravlja za poremećaje autonomnog živčanog sustava« na vrijeme od pet godina.

2. Klinika za neurologiju Kliničkog bolničkog centra Zagreb, dužna je do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za poremećaje autonomnog živčanog sustava«.

3. »Referentni centar Ministarstva zdravlja za poremećaje autonomnog živčanog sustava« Klinike za neurologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/05

Urbroj: 534-04-1-2/7-15-20

Zagreb, 6. srpnja 2015.

Ministar
prim. Siniša Varga, dr. med. dent., v. r.
### NN 77/2015 (15.7.2015.), Rješenje Ministarstva zdravlja, klasa: UP/I-510-01/14-01/28, urbroj: 534-04-1-2/7-15-13. od 6. srpnja 2015.

MINISTARSTVO ZDRAVLJA

1473

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Kliničkom zavodu za nuklearnu medicinu i zaštitu od zračenja i Kliničkom zavodu za dijagnostičku i intervencijsku radiologiju Kliničkog bolničkog centra Zagreb, dodjeljuje se naziv »Referentni centar Ministarstva zdravlja za pozitronsku emisijsku tomografiju (PET) i PET/CT« na vrijeme od pet godina.

2. Klinički zavod za nuklearnu medicinu i zaštitu od zračenja i Klinički zavod za dijagnostičku i intervencijsku radiologiju Kliničkog bolničkog centra Zagreb, dužni su do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za pozitronsku emisijsku tomografiju (PET) i PET/CT«.

3. »Referentni centar Ministarstva zdravlja za pozitronsku emisijsku tomografiju (PET) i PET/CT« Kliničkog zavoda za nuklearnu medicinu i zaštitu od zračenja i Kliničkog zavoda za dijagnostičku i intervencijsku radiologiju Kliničkog bolničkog centra Zagreb, obvezni su dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/28

Urbroj: 534-04-1-2/7-15-12

Zagreb, 6. srpnja 2015.

Ministar

prim. Siniša Varga, dr. med. dent., v. r.
### NN 77/2015 (15.7.2015.), Rješenje Ministarstva zdravlja, klasa: UP/I-500-01/03-06/1, urbroj: 534-03-1-1/3-15-123 od 7. srpnja 2015.

MINISTARSTVO ZDRAVLJA

1474

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03., 31/10. i 139/10.) ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10, 12/11, 34/11, 44/11, 58/11, 68/11, 87/11, 112/11, 136/11, 148/11, 18/12, 30/1, 55/12, 65/12 i 83/12, 106/12, 113/12, 8/13, 22/13, 35/13, 69/13, 89/13, 151/13, 61/14, 94/14 i 130/14, 152/14, 26/15, 34/15, 42/15 i 53/15) u točki I. iza rednog broja 125. dodaje se broj i riječi:

»126. Dom zdravlja Šibenik, Stjepana Radića 83, Šibenik«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-03-1-1/3-15-123

Zagreb, 7. srpnja 2015.

Ministar

prim. Siniša Varga, dr. med. dent., v. r.
### NN 77/2015 (15.7.2015.), Pravilnik o izmjenama i dopunama Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

1479

Na osnovi članka 24. stavka 3., a u svezi s člankom 157. točke 8. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 8. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 87. sjednici održanoj 3. srpnja 2015. godine donijelo je

PRAVILNIK

O IZMJENAMA I DOPUNAMA PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine«, broj 7/12., 14/12., 23/12., 25/12., 45/12., 69/12., 85/12., 92/12. – ispravak, 119/12., 147/12., 21/13., 38/13., 93/13., 119/13., 125/13. – ispravak, 129/13., 136/13., 141/13. – ispravak, 154/13., 11/14., 12/14. – ispravak, 22/14. – ispravak, 34/14., 45/14., 54/14., 59/14., 86/14., 92/14., 119/14., 129/14., 149/14., 17/15., 29/15., 41/15. i 62/15.) u Popisu pomagala iz članka 7. stavka 3. iza rednog broja 398 dodaje se redni broj 398a sa sljedećim podacima:

**[**TABELA**](dodatni/436817.pdf)**

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/15-01/163

Urbroj: 338-01-01-15-01

Zagreb, 3. srpnja 2015.

Predsjednik
Upravnog vijeća Hrvatskog zavoda
za zdravstveno osiguranje
prof. dr. sc. Marko Duvnjak, dr. med., v. r.

77 15.07.2015 Pravilnik o izmjenama i dopunama Pravilnika o ortopedskim i drugim pomagalima

77 15.07.2015 Pravilnik o izmjenama i dopunama Pravilnika o ortopedskim i drugim pomagalima

77 15.07.2015 Pravilnik o izmjenama i dopunama Pravilnika o ortopedskim i drugim pomagalima
### NN 77/2015 (15.7.2015.), Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1481

Na osnovi članka 20. stavka 7. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. točke 10. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 08/11., 18/13. i 1/14.) Upravno vijeće Hrvatskog zavoda za zdravstveno osiguranje na 87. sjednici održanoj 3. srpnja 2015. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 29/15., 38/15. – ispravak, 53/15., 62/15. – ispravak) u Osnovnoj listi lijekova:

– mijenjaju se šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

**[**TABELA**](dodatni/436820.pdf)**

Članak 2.

Ova odluka stupa na snagu petnaestog dana od dana objave u »Narodnim novinama«.

Klasa: 025-04/15-01/158

Urbroj: 338-01-01-15-01

Zagreb, 3. srpnja 2015.

Predsjednik

Upravnog vijeća Hrvatskog zavoda

za zdravstveno osiguranje

prof. dr. sc. Marko Duvnjak, dr. med., v. r.

77 15.07.2015 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje
### NN 77/2015 (15.7.2015.), Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1482

Na osnovi članka 20. stavka 7. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 08/11., 18/13. i 1/14.) Upravno vijeće Hrvatskog zavoda za zdravstveno osiguranje na 87. sjednici održanoj 3. srpnja 2015. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine«, broj 29/15., 32/15., –

ispravak 53/15.) u Dopunskoj listi lijekova:

– mijenjaju se šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

**[**TABELA**](dodatni/436822.pdf)**

Članak 2.

Ova odluka stupa na snagu petnaestog dana od dana objave u »Narodnim novinama«.

Klasa: 025-04/15-01/159

Urbroj: 338-01-01-15-01

Zagreb, 3. srpnja 2015.

Predsjednik

Upravnog vijeća Hrvatskog zavoda

za zdravstveno osiguranje

prof. dr. sc. Marko Duvnjak, dr. med., v. r.

77 15.07.2015 Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje
### NN 77/2015 (15.7.2015.), Indeks proizvođačkih cijena industrijskih proizvoda na domaćem tržištu u lipnju 2015

DRŽAVNI ZAVOD ZA STATISTIKU

1487

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU

U LIPNJU 2015.

Indeks proizvođačkih cijena industrijskih proizvoda na domaćem tržištu u lipnju 2015. u odnosu na svibanj 2015. iznosi 99,7.

Klasa: 954-02/15-01/01

Urbroj: 555-06-03-03-15-09

Zagreb, 9. srpnja 2015.

Ravnatelj

Marko Krištof, v. r.

77 15.07.2015 Indeks proizvođačkih cijena industrijskih proizvoda na domaćem tržištu u lipnju 2015
### NN 77/2015 (15.7.2015.), Ispravak Pravilnika o izmjenama Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe

HRVATSKI ZAVOD ZA ZDRAVSTVENO OSIGURANJE

1488

Nakon izvršene usporedbe s izvornim tekstom utvrđena je pogreška u Pravilniku o izmjenama Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe objavljenom u »Narodnim novinama« broj 62 od 5. lipnja 2015. godine te se daje

ISPRAVAK

PRAVILNIKA O IZMJENAMA PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA NA ZDRAVSTVENU NJEGU U KUĆI OSIGURANE OSOBE

U Pravilniku o izmjenama Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe (»Narodne novine«, broj 62/15.) umjesto tiskanice »NALOG Broj\_ ZA PROVOĐENJE ZDRAVSTVENE NJEGE U KUĆI« iz članka 1., koja je tiskana uz taj Pravilnik kao njegov sastavni dio, treba stajati tiskanica »NALOG Broj\_ ZA PROVOĐENJE ZDRAVSTVENE NJEGE U KUĆI« čiji je oblik i sadržaj tiskan uz ovaj Ispravak.

Klasa: 500-01/15-01/11

Urbroj: 338-01-11-15-01

Zagreb, 3. srpnja 2015.

Predsjednik

Upravnog vijeća Hrvatskog zavoda

za zdravstveno osiguranje

prof. dr. sc. Marko Duvnjak, dr. med., v. r.

**[**TISKANICA**](dodatni/436829.pdf)**

77 15.07.2015 Ispravak Pravilnika o izmjenama Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe
### NN 78/2015 (17.7.2015.), Odluka o sudjelovanju Oružanih snaga Republike Hrvatske u združenoj humanitarnoj operaciji Europske unije "TRITON" u Sredozemlju

HRVATSKI SABOR

1499

Na temelju članka 54. stavka 2. Zakona o obrani (»Narodne novine«, br. 73/13.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 10. srpnja 2015. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U ZDRUŽENOJ HUMANITARNOJ OPERACIJI EUROPSKE UNIJE »TRITON« U SREDOZEMLJU

I.

U združenu humanitarnu operaciju Europske unije »TRITON« u Sredozemlju upućuje se u kolovozu 2015. godine, na rok do tri mjeseca, do 50 pripadnika Oružanih snaga Republike Hrvatske s brodom Hrvatske ratne mornarice »Andrija Mohorovičić«.

II.

Obvezuje se Vlada Republike Hrvatske da do 31. prosinca 2015. izvijesti Hrvatski sabor o sudjelovanju Oružanih snaga Republike Hrvatske u združenoj humanitarnoj operaciji iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/15-01/96

Zagreb, 10. srpnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 78/2015 (17.7.2015.), Odluka o proglašenju Dana zaštićenih hrvatskih autohtonih proizvoda

HRVATSKI SABOR

1500

Na temelju članka 81. podstavka 5. Ustava Republike Hrvatske, Hrvatski sabor na sjednici 10. srpnja 2015. donio je

ODLUKU

O PROGLAŠENJU DANA ZAŠTIĆENIH HRVATSKIH AUTOHTONIH PROIZVODA

I.

Dan 14. travnja proglašava se Danom zaštićenih hrvatskih autohtonih proizvoda.

II.

Ova Odluka stupa na snagu osmoga dana od dana objave u »Narodnim novinama«.

Klasa: 021-13/15-07/78

Zagreb, 10. srpnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 78/2015 (17.7.2015.), Odluka o razrješenju člana Upravnog vijeća Hrvatske energetske regulatorne agencije

HRVATSKI SABOR

1501

Na temelju članka 81. Ustava Republike Hrvatske i članka 26. stavka 1. točke 1. Zakona o regulaciji energetskih djelatnosti (»Narodne novine«, br. 120/12.) Hrvatski sabor na sjednici 10. srpnja 2015. donio je

ODLUKU

O RAZRJEŠENJU ČLANA UPRAVNOG VIJEĆA HRVATSKE ENERGETSKE REGULATORNE AGENCIJE

Razrješuje se mr. sc. DALIBOR PUDIĆ dužnosti člana Upravnog vijeća Hrvatske energetske regulatorne agencije, s danom 30. rujna 2015., radi isteka mandata.

Klasa: 021-13/15-07/26

Zagreb, 10. srpnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 78/2015 (17.7.2015.), Odluka o imenovanju člana Upravnog vijeća Hrvatske energetske regulatorne agencije

HRVATSKI SABOR

1502

Na temelju članka 81. Ustava Republike Hrvatske i članka 23. stavka 3. Zakona o regulaciji energetskih djelatnosti (»Narodne novine«, br. 120/12.) Hrvatski sabor na sjednici 10. srpnja 2015. donio je

ODLUKU

O IMENOVANJU ČLANA UPRAVNOG VIJEĆA HRVATSKE ENERGETSKE REGULATORNE AGENCIJE

Imenuje se mr. sc. DALIBOR PUDIĆ članom Upravnog vijeća Hrvatske energetske regulatorne agencije, s danom 1. listopada 2015.

Klasa: 021-13/15-07/26

Zagreb, 10. srpnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 78/2015 (17.7.2015.), Uredba o dopuni Uredbe o kriterijima za utvrđivanje korisnika i načinu raspodjele dijela prihoda od igara na sreću za 2015. godinu

VLADA REPUBLIKE HRVATSKE

1505

Na temelju članka 8. Zakona o igrama na sreću (»Narodne novine«, br. 87/2009, 35/2013, 41/2014 i 143/2014), Vlada Republike Hrvatske je na sjednici održanoj 16. srpnja 2015. godine donijela

UREDBU

O DOPUNI UREDBE O KRITERIJIMA ZA UTVRĐIVANJE KORISNIKA I NAČINU RASPODJELE DIJELA PRIHODA OD IGARA NA SREĆU ZA 2015. GODINU

Članak 1.

U Uredbi o kriterijima za utvrđivanje korisnika i načinu raspodjele dijela prihoda od igara na sreću za 2015. godinu (»Narodne novine«, broj 17/2015), iza članka 3. dodaje se članak 3.a koji glasi:

»Članak 3.a

(1) Ministarstva iz članka 3. ove Uredbe, Državni ured za Hrvate izvan Republike Hrvatske i Ured za udruge mogu u 2015. godini neutrošena sredstva iz dijela prihoda od igara na sreću iz 2014. godine, odlukom čelnika, prenijeti s jedne na drugu aktivnost iz članka 3. ove Uredbe unutar svoga razdjela, a u skladu s nacionalnim strategijama i programima zadovoljavanja javnih potreba u odgovarajućim djelatnostima te programima za poticanje razvoja civilnoga društva.

(2) Odluku iz stavka 1. ovoga članka potrebno je nakon donošenja dostaviti Ministarstvu financija.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/61

Urbroj: 50301-04/04-15-2

Zagreb, 16. srpnja 2015.

Predsjednik

Zoran Milanović, v. r.
### NN 78/2015 (17.7.2015.), Uredba o izmjenama Uredbe o opsegu i sadržaju odgovornosti te ovlastima tijela nadležnih za upravljanje Instrumentom pretpristupne pomoći (IPA) i Prijelaznim instrumentom

VLADA REPUBLIKE HRVATSKE

1506

Na temelju članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine – Međunarodni ugovori«, broj 10/2007), Vlada Republike Hrvatske je na sjednici održanoj 16. srpnja 2015. godine donijela

UREDBU

O IZMJENAMA UREDBE O OPSEGU I SADRŽAJU ODGOVORNOSTI TE OVLASTIMA TIJELA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA) I PRIJELAZNIM INSTRUMENTOM

Članak 1.

U Uredbi o opsegu i sadržaju odgovornosti te ovlastima tijela nadležnih za upravljanje Instrumentom pretpristupne pomoći (IPA) i Prijelaznim instrumentom (»Narodne novine«, broj 84/2014), članak 9. mijenja se i glasi:

»Tijelo nadležno za programiranje prve komponente programa IPA Pomoć u tranziciji i jačanje institucija i Prijelaznog instrumenta je Ministarstvo regionalnoga razvoja i fondova Europske unije, Uprava za strateško planiranje, koordinaciju fondova EU i međunarodnih programa, Sektor za koordinaciju ekonomskih politika i međunarodne programe, Služba za EU programe i financijske mehanizme, a tijelo nadležno za provedbu je Središnja agencija za financiranje i ugovaranje programa i projekata Europske unije.«.

Članak 2.

Članak 10. mijenja se i glasi:

»Tijelo nadležno za upravljanje drugom komponentom programa IPA Prekogranična suradnja je Ministarstvo regionalnoga razvoja i fondova Europske unije, Uprava za regionalni razvoj, Sektor za politiku regionalnoga razvoja, Služba za međunarodnu teritorijalnu suradnju, a tijelo nadležno za provedbu je Agencija za regionalni razvoj Republike Hrvatske.«.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/60

Urbroj: 50301-05/16-15-2

Zagreb, 16. srpnja 2015.

Predsjednik

Zoran Milanović, v. r.
### NN 78/2015 (17.7.2015.), Odluka o premještanju i preseljenju državljana trećih zemalja ili osoba bez državljanstva koje ispunjavaju uvjete za odobrenje međunarodne zaštite

VLADA REPUBLIKE HRVATSKE

1507

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s člankom 48. Zakona o međunarodnoj i privremenoj zaštiti (»Narodne novine«, broj 70/2015), Vlada Republike Hrvatske je na sjednici održanoj 16. srpnja 2015. godine donijela

ODLUKU

O PREMJEŠTANJU I PRESELJENJU DRŽAVLJANA TREĆIH ZEMALJA ILI OSOBA BEZ DRŽAVLJANSTVA KOJE ISPUNJAVAJU UVJETE ZA ODOBRENJE MEĐUNARODNE ZAŠTITE

I.

Republika Hrvatska će radi podjele tereta, a po načelu solidarnosti i odgovornosti, sudjelovati u europskom programu premještanja i preseljenja državljana trećih zemalja ili osoba bez državljanstva koje ispunjavaju uvjete za odobrenje međunarodne zaštite (u daljnjem tekstu: Program) i provesti zbrinjavanje navedene kategorije osoba tijekom razdoblja od dvije godine.

II.

U okviru provedbe Programa, Republika Hrvatska se obvezuje prihvatiti do 550 državljana trećih zemalja ili osoba bez državljanstva, i to: 150 osoba po osnovi preseljenja i 400 osoba po osnovi premještanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/295

Urbroj: 50301-09/09-15-2

Zagreb, 16. srpnja 2015.

Predsjednik

Zoran Milanović, v. r.
### NN 78/2015 (17.7.2015.), Odluka o izmjeni Odluke o imenovanju osoba nadležnih za upravljanje Instrumentom pretpristupne pomoći (IPA) i Prijelaznim instrumentom

VLADA REPUBLIKE HRVATSKE

1509

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine – Međunarodni ugovori«, broj 10/2007), Vlada Republike Hrvatske je na sjednici održanoj 16. srpnja 2015. godine donijela

ODLUKU

O IZMJENI ODLUKE O IMENOVANJU OSOBA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA) I PRIJELAZNIM INSTRUMENTOM

I.

U Odluci o imenovanju osoba nadležnih za upravljanje Instrumentom pretpristupne pomoći (IPA) i Prijelaznim instrumentom (»Narodne novine«, broj 84/2014), u točki III. stavak 1. mijenja se i glasi:

»Osobom nadležnom za upravljanje drugom komponentom programa IPA Prekogranična suradnja i koordinatorom za prekograničnu suradnju, imenuje se Franka Vojnović, načelnica Sektora za politiku regionalnoga razvoja u okviru Uprave za regionalni razvoj u Ministarstvu regionalnoga razvoja i fondova Europske unije.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/15-03/60

Urbroj: 50301-05/16-15-4

Zagreb, 16. srpnja 2015.

Predsjednik

Zoran Milanović, v. r.
### NN 78/2015 (17.7.2015.), Odluka o davanju suglasnosti na Izmjene i dopune Statuta Hrvatskog zavoda za zdravstveno osiguranje

VLADA REPUBLIKE HRVATSKE

1510

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 103. stavka 2. Zakona o obveznom zdravstvenom osiguranju (»Narodne novine«, br. 80/2013 i 137/2013), Vlada Republike Hrvatske je na sjednici održanoj 16. srpnja 2015. godine donijela

ODLUKU

O DAVANJU SUGLASNOSTI NA IZMJENE I DOPUNE STATUTA HRVATSKOG ZAVODA ZA ZDRAVSTVENO OSIGURANJE

I.

Daje se suglasnost na Izmjene i dopune Statuta Hrvatskog zavoda za zdravstveno osiguranje, koje je Upravno vijeće Hrvatskog zavoda za zdravstveno osiguranje donijelo na sjednici održanoj 3. srpnja 2015. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/294

Urbroj: 50301-04/04-15-2

Zagreb, 16. srpnja 2015.

Predsjednik

Zoran Milanović, v. r.
### NN 78/2015 (17.7.2015.), Odluka o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2015. godinu

VLADA REPUBLIKE HRVATSKE

1511

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 16. srpnja 2015. godine donijela

ODLUKU

O OSNIVANJU POVJERENSTVA ZA KOORDINACIJU POTPORE I FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2015. GODINU

I.

Osniva se Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2015. godinu (u daljnjem tekstu: Povjerenstvo).

II.

Povjerenstvo čine:

1. predstojnica Državnog ureda za Hrvate izvan Republike Hrvatske, predsjednica Povjerenstva

2. pomoćnik/ca ministrice vanjskih i europskih poslova, član

3. pomoćnik/ca ministra kulture, član

4. pomoćnik/ca ministra znanosti, obrazovanja i sporta, član

5. pomoćnik/ca ministra zdravlja, član

6. glavna tajnica Državnog ureda za Hrvate izvan Republike Hrvatske, tajnica Povjerenstva.

III.

Članove Povjerenstva koji su pomoćnici ministara imenovat će nadležni ministri.

IV.

Stručne, administrativne i tehničke poslove za Povjerenstvo obavlja Državni ured za Hrvate izvan Republike Hrvatske.

V.

Zadatak Povjerenstva je razmotriti sve programe i projekte pristigle na Javni natječaj za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2015. godinu. Po dovršenom pregledu Povjerenstvo će predložiti Vladi Republike Hrvatske donošenje Odluke o raspodjeli sredstava.

VI.

Programi i projekti iz točke V. ove Odluke financirat će se iz Državnog proračuna Republike Hrvatske za 2015. godinu, sa stavki Državnog ureda za Hrvate izvan Republike Hrvatske, Glave 03205, Aktivnosti A862020 »Poticaji za obrazovanje, kulturu, znanost i zdravstvo u BiH – Međunarodna razvojna suradnja«, u iznosu od 18.000.000,00 kuna i Aktivnosti A862021 »Programi Hrvata izvan RH – Međunarodna razvojna suradnja«, u iznosu od 2.000.000,00 kuna.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/283

Urbroj: 50301-21/21-15-2

Zagreb, 16. srpnja 2015.

Predsjednik

Zoran Milanović, v. r.
### NN 78/2015 (17.7.2015.), Pravilnik o izmjenama i dopunama Pravilnika o malom obalnom ribolovu

MINISTARSTVO POLJOPRIVREDE

1517

Na temelju članka 20. stavka 7. i članka 21. stavaka 5., 6., 7. i 9. Zakona o morskom ribarstvu (»Narodne novine« br. 81/2013, 14/2014 i 152/2014), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O MALOM OBALNOM RIBOLOVU

Članak 1.

U Pravilniku o malom obalnom ribolovu (»Narodne novine« br. 8/2015, 15/2015 i 19/2015) u članku 4. stavku 5. brojka »2016« se zamjenjuje brojkom »2017«.

Članak 2.

(1) U članku 12. stavku 1. alineji 2., na kraju alineje briše se riječ »i« i dodaje se zarez.

(2) U članku 12. stavku 1. iza alineje 3. dodaju se alineje 4. i 5. koje glase:

»– ovlaštenici povlastica koji su udovoljili uvjetima za uvrštenje na rang-listu, a naknadno podnesu Izjavu o odustajanju od izdavanja povlastice za mali obalni ribolov na obrascu iz Priloga 3. ovoga Pravilnika nadležnoj ispostavi ministarstva, i

– nositelji odobrenja za obavljanje malog ribolova koji nisu predali Zahtjev u predviđenom roku, ukoliko do 30. rujna 2015. godine nadležnoj ispostavi ministarstva dostave Zahtjev te presliku osobne iskaznice i presliku odobrenja za mali ribolov koje je prestalo važiti s datumom 1. siječnja 2015. godine.«

Članak 3.

Uz Prilog 1. i 2. dodaje se Prilog 3. koji se nalazi u prilogu ovog Pravilnika.

Članak 4.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-02/14-01/74

Urbroj: 525-13/1282-15-9

Zagreb, 7. srpnja 2015.

Ministar

Tihomir Jakovina, v. r.

![](dodatni/436866.jpeg)
### NN 78/2015 (17.7.2015.), Pravilnik o izmjenama i dopunama Pravilnika o uvjetima, kriterijima i načinu dodjele potpore u okviru mjere 1.1 "Trajna obustava ribolovne aktivnosti"

MINISTARSTVO POLJOPRIVREDE

1518

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE 1.1. »TRAJNA OBUSTAVA RIBOLOVNE AKTIVNOSTI«

Članak 1.

U Pravilniku o uvjetima, kriterijima i načinu dodjele potpore u okviru mjere 1.1. »Trajna obustava ribolovnih aktivnosti« (»Narodne novine«, broj 151/2014 i 5/2015), u članku 14. stavak 2. mijenja se i glasi:

»(2) Agencija za plaćanja će u slučaju nedostatnih sredstava za sve zaprimljene Zahtjeve za potporu, a nakon provedene obrade Zahtjeva za potporu donijeti:

a) Odluku o privremenoj raspodjeli sredstava, u slučaju ispunjavanja uvjeta i kriterija propisanih ovim Pravilnikom i natječajem;

b) Odluku o odbijanju sukladno razlozima navedenim u članku 13. stavku 2. točki b) ovoga Pravilnika.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/14-01/01

Urbroj: 525-13/0339-15-33

Zagreb, 16. srpnja 2015.

Ministar

Tihomir Jakovina, v. r.
### NN 78/2015 (17.7.2015.), Rješenje Ministarstva zdravlja, klasa: UP/I-510-01/08-01/17, Urbroj: 534-04-1-2/7-15-29 od 6. srpnja 2015.

78 17.07.2015 Rješenje Ministarstva zdravlja, klasa: UP/I-510-01/08-01/17, Urbroj: 534-04-1-2/7-15-29 od 6. srpnja 2015.

MINISTARSTVO ZDRAVLJA

1519

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, i članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

I. Utvrđuje se da Zavod za psihofarmakologiju i biologijsku psihijatriju Klinike za psihijatriju Kliničkog bolničkog centra Zagreb, ne ispunjava uvjete za obnovu i dodjelu naziva »Referentnog centra Ministarstva zdravlja za biologijsku psihijatriju«.

II. Ukida se naziv »Referentni centar Ministarstva zdravstva i socijalne skrbi za biologijsku psihijatriju« Zavodu za psihofarmakologiju i biologijsku psihijatriju Klinike za psihijatriju Kliničkog bolničkog centra Zagreb.

Klasa: UP/I-510-01/08-01/17

Urbroj: 534-04-1-2/7-15-29

Zagreb, 6. srpnja 2015.

Ministar
prim. Siniša Varga, dr. med. dent., v. r.